نریندر مودی

**نریندر دامودر داس مودی** () بھارتی سیاست دان اور موجودہ وزیر اعظم ہیں۔ اس سے قبل مودی گجرات (بھارت) کے وزیر اعلیٰ رہ چکے ہیں۔ ان کی پیدائش 17 ستمبر 1950ء کو شمالی گجرات کے مہسانہ ضلع میں ہوئی۔ مودی کا سیاسی سفر 1984ء میں شروع ہوا۔ جب آر ایس ایس نے اپنے چند ارکان کو بھارتیہ جنتا پارٹی میں بھیجا، ان میں مودی بھی شامل تھے۔ انھوں نے لال کرشن اڈوانی کی سومناتھ – ایودھیا یاترا اور مرلی منوہر جوشی کی کنیاکماری – کشمیر یاترا میں حصہ لیا۔ سنہ 1995ء میں انھوں نے گجرات میں انتخابات کے پرچار کی ذمہ داری نبھائی۔
ان کی ولادت وادی نگر کے ایک چھوٹے سے خاندان میں ہوئی تھی۔ انھوں نے بچپن میں اپنے والد کے ساتھ چائے بیچی۔ آٹھ سال کی عمر میں انھوں نے آر ایس ایس سے اپنا تعلق وابستہ کیا۔
کم عمری میں طے شدہ شادی کی وجہ سے انھوں نے ہائی اسکول مکمل کرنے کے بعد گھر چھوڑ دیا اور دو سال تک شہر در شہر گھومتے رہے۔ گجرات لوٹنے سے قبل وہ کئی مذہبی مراکز کی زیارت کر چکے تھے۔ 1971ء میں وہ سنگھ کے مکمل رکن بن گئے۔ ہنگامی صورت حال کے دوران میں انھیں روپوش ہوجانا پڑا۔ 1985ء میں سنگھ نے انھیں بی جے پی میں شامل کر دیا اور 2001ء تک وہ پارٹی میں کئی عہدوں پر فائز رہے۔

سنہ 2001ء میں اس وقت کے وزیر اعلیٰ کیشو بھائی پٹیل کے استعفی دینے کے بعد مودی کو وزیر اعلیٰٰ بنایا گیا۔ اس کے فوراً بعد وہ گجرات اسمبلی کے لیے منتخب ہوئے۔ گجرات فسادات میں ان کی زبردست کرکری ہوئی اور انھیں براہ راست اس کا ذمہ دار بتایاگیا۔ مگر عدالت عظمی کو ان کے خلاف کوئی ثبوت نہیں ملا۔ بحیثیت وزیر اعلیٰ گجرات ان کے کام کاج کی بہت تعریف ہوئی۔ وہ تعلیم، غربت اور صحت کے میدان میں اچھا کام نہ کرنے پر تنقید کا نشانہ بھی بنے۔

## ابتدائی زندگی

مودی کی پیدائش 17 ستمبر 1950ء کو گجرات کے مہسانہ ضلع میں ایک غریب خاندان میں ہوئی۔ ان کے والد دامودر داس ریلوے اسٹیشن پر چائے بیچتے تھے اور والدہ ہیرا بین گذر بسر میں مدد کے لیے لوگوں کے گھروں میں کام کرتی تھیں۔ بچپن میں خود نریندر مودی اپنے والد کے ساتھ ٹرینوں میں چائے بیچا کرتے تھے۔ ان کے سوانح نگار کے مطابق بچپن میں ان کے ذہن میں سنیاسی بننے کا بھی خیال آیا تھا اور وہ کچھ دن راماکرشن مشن میں بھی جا کر رہے۔ 17 سال کی عمر میں جشودا بین سے ان کی شادی ہوئی لیکن دونوں کبھی ساتھ نہیں رہے۔

## راشٹریہ سویم سیوک سنگھ میں شمولیت
1967ء میں ہندو نظریاتی تنظیم آر ایس ایس میں شمولیت اختیار کر لی تھی اور 70 کی دہائی سے پرچارک یا تنظیم کے مبلغ کے طور پر کام کر نا شروع کر دیا۔
## الزامات و تنقید
نریندر دامودر داس مودی متنازع شخصیت کے مالک ہیں۔ مودی کے مخالفین انھیں تفرقہ پیدا کرنے والی شخصیت گردانتے ہیں۔ سنہ 2002ء کے گجرات فسادات کے دوران مودی گجرات کا وزیر اعلیٰٰ تھا جس کی وجہ سے ان پر الزام دیا جاتا ہے کہ وہ پس پردہ اس میں ملوث تھے۔
## تصنیف
نریندر مودی نے سنہ 2008ء میں ایک کتاب گجراتی زبان میں ’جيوتی پونج ‘ لکھی تھی جس میں انھوں نے ہندو نظریاتی تنظیم راشٹریہ سویم سیوک سنگھ یعنی **آر ایس ایس** گمنام رہنے والے کے کارکنان کے بارے میں لکھا ہے۔
## حوالہ جات

## بیرونی روابط

* اردو میں سرکاری ویب گاہ
* @narendramodiU اُردُو ٹؤٹر کھاتہ
* @narendramodi ٹؤٹر کھاتہ
* نریندر مودی '''رسمی موقع'''
* نریندر مودی ذاتی بلاگ
* بی بی سی، "برطانیہ اور نریندر مودی کے تعلقات بحال"

; دیگر
* پروفائل **[[برطانوی نشریاتی ادارہ|بی بی سی]]** پر


زمرہ:1950ء کی پیدائشیں
زمرہ:2010ء کی دہائی
زمرہ:احیائے مذہب کی حامی ہندو شخصیات
زمرہ:اکیسویں صدی کے بھارتی سیاست دان
زمرہ:بقید حیات شخصیات
زمرہ:بیسویں صدی کے بھارتی مصنفین
زمرہ:بھارت کے عام انتخابات 2014ء میں جمہوری قومی اتحاد، بھارت کے امیدواران
زمرہ:بھارت کے عام انتخابات2019ء میں جمہوری قومی اتحاد کے امیدوار
زمرہ:بھارتی قوم پرست
زمرہ:بھارتی مصنفین
زمرہ:بھارتی وزرائے اعظم
زمرہ:بھارتی ہندو
زمرہ:بھارتیہ جن سنگھ کے سیاست دان
زمرہ:بھارتیہ جنتا پارٹی کے وزرائے اعلیٰ
زمرہ:حکومت ہند کی پلاننگ کمیشن کے ارکان
زمرہ:راشٹریہ سویم سیوک سنگھ کے پرچارک
زمرہ:سترہویں لوک سبھا کے ارکان
زمرہ:سولہویں لوک سبھا کے اراکین
زمرہ:شخصیات جن کے امریکا میں داخل ہونے پر پابندی ہے
زمرہ:ضلع مہسانا کی شخصیات
زمرہ:فاضل جامعہ دہلی
زمرہ:گجرات یونیورسٹی (بھارت) کے فضلا
زمرہ:گاندھیائی شخصیات
زمرہ:گجرات (بھارت) سے لوک سبھا کے ارکان
زمرہ:گجرات (بھارت) کے مصنفین
زمرہ:گجرات کے وزرائے اعلیٰ
زمرہ:گجراتی شخصیات
زمرہ:لوک سبھا اراکین از اترپردیش
زمرہ:معاصر بھارتی فلاسفہ
زمرہ:نریندر مودی کی وزارت
زمرہ:وارانسی کے سیاستدان
زمرہ:ہندو امن پسند شخصیات
زمرہ:ہندو قوم پرست
زمرہ:راشٹریہ سویم سیوک سنگھ کے ارکان